
Catavencu de Cotroceni 
„In pat cu duşmanul” 
si cu amanta oficială 

lohannis, „În pat cu dușmanul” și cu amanta oficială - 
Ucraina. Promisiunile fără acoperire ale unui criminal 
iresponsabil 


Unul dintre principiile care stau la baza conduitei mele în 
societate este păstrarea distanţei și a respectului pentru 
viaţa privată a oricui; fie acesta om politic sau „muritor de 
rând”. De această dată, gravitatea angajamentelor nocive 
pe care actualul șef de stat iresponsabil le-a luat în nume 
propriu, angajând România în caruselul jocurilor 
periculoase pentru Neam și Țară mă obligă să amintesc că 
„excepţia documentează regula”. 


După comedia autopropunerii și auto ratării dorinţei 
indolente de acces la șefia N.A.T.O., cu tupeul care-l 
caracterizează, citind strâmb ce i s-a pus pe prompter (alfel 
n-ar putea emite cuvinte, doar sunete stridente evadate 
printre măsele sau tăceri bâlbâite a la Ciucă), Caţavencu 
de Cotroceni și-a umflat pipota și a silabisit slugarnic la 
recenta adunătură de la Washington D.C. așa cum i s-a 
dictat din culise și cum a perceput în casca din ureche: 
„Apartenența noastră la N.A.T.0O. a constituit baza pentru 
dezvoltarea ţării noastre, iar în prezent România și 


u cetățenii săi beneficiază de cele mai solide garanţii de 


securitate din toate timpurile (nici Stan și Bran nu ar reuși 
să provoca atâta haz amar - n.n.) [...] Consolidarea 
securităţii Ucrainei (amanta lui declarată - n.n.) și a 


Republicii Moldova (de ochii lumii - n.n.) înseamnă, până la urmă, sporirea propriei noastre securități 
și a securității întregului spaţiu euroatlantic („câinele moare de bătrânețe, iar prostu' de grija altuia” - 
n.n.) [...] Un Summit al deciziilor de substanță, menite să apere valorile care unesc cele două maluri 
ale Atlanticului și în final, să ne asigure securitatea [...]'. 


În anul 1991 putea fi vizionat un film-dramă plin de tensiune și răsturnări de situaţii al cărui titlu - 
„Sleeping with the Enemy” - era la fel de sugestiv cu situaţia actuală a personajului negativ care-i 
terorizează pe români de aproape un deceniu. Lui Caţavencu de Cotroceni i se rupe inima de grija 
amantei sale oficiale - Ucraina: „... donăm Patriot, ajutăm Ucraina, Republica Moldova pentru că 
putem (pentru că așa i i-au ordonat Bilderbergii - n.n.) și pentru că așa e corect. Și cred că toată 
lumea înțelege această afirmaţie foarte bine. România s-a transformat dintr-un stat care se ruga de 
toată lumea să o sprijine într-un stat care poate să exporte securitate. România a devenit mai sigură, 
mai puternică şi mai implicată în ultimii zece aniȚ1]. Măi, Caţavencule, referitor la ultima afirmaţie, 
dacă ar mai trăi, ai avea curajul să-i spui așa ceva lui Ceaușescu... râd și curcile când te-aud. 


În timp ce românii sunt străini în ţara lor, cu salarii și pensii de lumea a treia, cu un nivel de trai sub 
limita normalului, la coada Uniunii Europene, refugiații ucraineni - unii, posesori de bolizi de lux, că nu 
orice muritor ucrainean și-a permis să treacă graniţa -, sunt beneficiari ai unor „drepturi” bănești și 
gratuităţi la care românii nici măcar nu visează: asistenţă medicală gratuită, acces direct la servicii de 
urgenţă, medicamente gratuite, alocaţii pentru copiii lor de zece ori mai mari decât cele pentru copiii 
românilor... Alte miliarde de euro sunt alocate pentru instruirea piloților „ucraineni” (a se citi 
mercenari) pe teritoriul României. Semnarea actului de la Washington de către lohannis și Zelenski 
nu este altceva decât o declaraţie de război la adresa Rusiei. Qui prodest? Nu României! 


Întrebare. firească: Caţavencule de Cotroceni, vrei ca pentru asta Putin să felicite România? 
Concluzia: Caţavencu de Cotroceni ne-a săpat groapa cu cinism și ipocrizie, pentru că de Ursul Mișa 
nu vom scăpa niciodată. Mare dreptate avea generalul Mircia Chelaru când spunea: „Rușii au fost 
întotdeauna la ușa noastră! Am trăit cu ei în coaste și vom trăi cu ei în coaste cât timp vom mai exista 
ca țară! Voi, ăștia care visaţi ca Ucraina să câștige războiul și rușii să se retragă cu coada între 
picioare şi să își ceară scuze! Voi ați terminat vreo școală pe bune?! Aţi făcut istorie?! Rușii nu s-au 
retras cu adevărat niciodată, de nicăieri!Ţ2]. 


Fără aprobarea poporului român prin referendum naţional, aruncătorul de paltoane și umblătorul hai- 
hui fără rost, din Brazilia pân' la Piramidele din Egipt pe banii lui Gheorghe, lon, Vasile din Țara lui 
Ștefan cel Mare, Mihai Viteazul, lon Antonescu și Nicolae Ceaușescu, promite cadou amantei sale 
declarate - Ucraina - marea cu sarea. Dar nici marea, nici sarea nu-s ale lui, ci ale românilor cu care 
el nu are nimic în comun, dându-le brânci într-un război care nu-i al nostru. De data asta îl condamnă 
chiar lejeritatea emiterii de imbecilisme periculoase, afirmaţii iresponsabile și promisiuni care ar 
îngrozi orice urs carpatin aflat în căutarea ghinioniștilor. 


Românii nu au fost întrebaţi dacă doresc participarea la un război alături de statul terorist care-i 
asuprește pe fraţii lor rămași sub ocupaţie ucraineană. Și nici nu vor fi întrebaţi vreodată. Era doar 
chestiune de timp, iar „timpul” a venit odată cu summit-ul N.A.T.0.-75, când inevitabilul s-a produs. 
Românii sunt chemaţi la arme „Suntem oficial combatanți!” grăieşte un mesaj primit recent. „Printr-un 
gest de transparență necaracteristic, președintele lohannis a publicat integral «Acordul privind 
cooperarea în domeniul securității între Ucraina și România». Documentul a fost semnat de cele 
două marionete (Zelensky și lohannis) în marja summit-ului N.A.T.O. de la Washington. lată 
paragraful din acordul de securitate care anunţă catastrofa: „În cazul unei noi agresiuni ruse împotriva 
Ucrainei sau în cazul unei escaladări semnificative, la cererea oricăruia dintre participanţi, participanții 
se vor consulta în termen de douăzeci și patru (24) de ore, bilateral sau prin intermediul altor canale 
pe care ambii le consideră adecvate, pentru a stabili măsurile adecvate necesare pentru a contracara 
sau descuraja agresiunea sau escaladarea”. 


Cine te-a împuternicit Caţavencule să semnezi actul criminal alături de Zelenski? Dacă mai există 
legislație în România, acest individ trebuie chemat în fața instanţei pentru a da seama pentru 
permanentele sale încălcări ale Constituţiei României. Este absolut necesară judecarea sa de o 
instanţă corectă, inclusiv examinarea stării sale de sănătate și - dacă rezultatele o cer - să fie internat 
într-un așezământ pentru bolnavi mintali. Dacă nu, să-și primească pedeapsa cuvenită pentru faptele 
comise, mobilizat și trimis să lupte cu rușii în linia întâi. 


În altă ordine de idei, oare cum se împacă madam Carmencita cu preferințele infidelitățile publice 
care cochetează vizibil cu curcubelizarea soțului legitim? Oare Alinuţa ce părere o avea despre 
amanta oficială declarată a celui care a ratat întâlnirea cu ursul? L-aș vrea pe amantul oficial al 
Ucrainei față-n faţă cu fratele blănosului care a ucis recent o tânără sub privirile neputincioase ale 
prietenului ei. 


Având în vedere că, tot recent, aflat peste marea gârlă, referindu-se la ultima ispravă a ursului 
carpatin, amantul oficial al Ucrainei a declarat ca să se afle-n treabă: „Da, cred că s-a ajuns prea 
departe. Sunt foarte îngrijorat [...] Sâmbătă am fost şi eu pe un traseu din Munţii Bucegi şi după putin 
timp să aflu că foarte aproape de locul în care m-am aflat s-a întâmplat această nenorocire. Îmi pare 
foarte rău pentru victimă și pentru familia ei. Îmi pare foarte rău și pentru România, pentru că avem 
resurse naturale incredibile și nu prea știm să le gestionăm cum trebuie'[3]... Gura păcătosului 
adevăr grăiește! Le dăm altora pe degeaba sau facem jocurile „Marilor Resetatori” și ale ocupantului 
militar - „partenerul strategic”. 


Nu doresc răul cuiva dar mare recunoștință i-aș fi purtat ursului dacă - înainte de a se fi întâlnit cu cei 
doi tineri - n-ar fi ratat întâlnirea cu Caţavencu de Cotroceni și dacă l-ar fi luat la rost pe pentru cei 
zece ani răpiți românilor, pentru nesocotirea și încălcarea repetată a actului fundamental al ţării - 
Constituţia României. Ursul acela ar fi scăpat țara de un parazit, iar tânăra ar fi rămas în viaţă... 


Tuturor urșilor din România le recomand o vizită de lucru la Palatul Cotroceni în zilele în care fluieră- 
vânt se află la reședința prezidenţială. din București, Sectorul 6, Bulevardul Geniului nr 1-3. Pentru 
evitarea aglomerației, îi rog să solicite programare și număr de ordine. 


Impresionanta ultimă replică a celebrului roman best-seller al scriitoarei americane Margaret Mitchell 
(până neo-marxiștii au declarat romanul ca fiind „rasist”), cu care talentata și regretata actriță Vivien 
Leigh încheie la fel de celebrul film „Pe aripile vântului” este: „Tomorrow is Another Day!” - E și mâine 
o zi! Poate, măcar acum, în al doisprezecelea ceas se vor trezi românii! Nu vor mai merge la abator 
ca oile la tăiere. 


P.S. Pentru cei care s-au rugat cândva să vină americanii. Au venit pe 4 aprilie 1944 ca să ucidă civili 
în București. De reținut este că, în S.U.A., democraţia se face cu arma. Abraham Lincoln și John F. 
Kennedy au dovedit-o. Recent, fostul președinte american Donald Trump, aflat la un miting electoral a 
scăpat cu viaţă din tentativa unui asasinat nereușit. De-aia nu candidează Caţavencu la Casa Albă. 
Zice-se că actualul senil (scuze, președinte) ar fi zis: „Cum? Au greșit ținta?”... dar de la el ne putem 
aștepta la orice... Trăim în lumi diferite. 

